
A V I Z 

 asupra proiectului de Lege pentru aprobarea Ordonanţei 

de urgenţă a Guvernului nr.88/2002 privind cumpărarea unui 

imobil pentru sediul Misiunii Permanente a României 

pe lângă Uniunea Europeană.   

                     În conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi  a fost sesizată, spre dezbatere şi avizare, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr. 88/2002 privind cumpărarea unui imobil pentru sediul Misiunii Permanente a României pe lângă Uniunea Europeană, trimis cu adresa nr.375 din 3 septembrie 2002, înregistrată sub nr.31/738 din 4 septembrie 2002.  



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege menţionat mai sus în şedinţa din 4 septembrie 2002. 



Membrii comisiei au examinat Ordonanţa de urgenţă nr.88/2002 supusă aprobării şi expunerea de motive la proiectul de lege, precum  şi avizul favorabil al Consiliului Legislativ nr.846/21.06.2002. 



În urma dezbaterilor, membrii comisiei au hotărât, cu majoritate de voturi, să avizeze favorabil proiectul de lege, în forma adoptată de Senat în şedinţa din 27 iunie 2002. 



În raport de obiectul şi conţinutul său, proiectul de lege face parte din categoria legilor ordinare. 

